Diari Oficial de la Generalitat Valenciana


Sumari del DOGV 336, del 03-02-1986 (1986/805669)

DECRET 203/1985, de 23 de desembre, del Consell de la Generalitat Valenciana, pel qual s'aproven, amb caràcter provisional, els articles 13 i 25 i la disposició transitòria divuitena de l'annex al Decret 145/1985, de 20 de setembre, pel qual s'aproven els Estatuts de la Universitat Politécnica de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/12/23/203/dof/vci/html**

### Dades del document

Número de DOGV
:   336

Data del DOGV
:   03-02-1986

Secció del DOGV
:   DISPOSICIONS GENERALS

Número del document
:   1986/805669


Data del document
:   23-12-1985

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 204/1985, de 23 de desembre, del Consell de la Generalitat Valenciana, pel qual s'aproven amb caràcter provisional, els articles 13 i 25 i la disposició transitòria divuitena de l'annex al Decret 145/1985, de 20 de setembre, pel qual s'aproven els Estatuts de la Universitat Politècnica de València.  
Mitjançant el Decret 145/1985, de 20 de setembre, del Consell de la Generalitat Valenciana s'aprovaren els Estatuts de la Universitat Politècnica de València, encara que els articles 13 i 25 i la disposició transitòria divuitena restaren buits de contingut perquè, segons els dictàmens jurídics de la Generalitat Valenciana i del Consell d'Estat, no s'ajustaven a la legalitat vigent.   
L?article segon de l'esmentat Decret estableix que el Claustre Constituent de la Universitat Politècnica de València podrà fins al 15 de novembre de 1985 elaborar de nou els articles 13 i 25 i la disposició transitòria divuitena perquè s'acorden amb les normes vigents.   
Com que el Claustre Constituent no ha elaborat una nova redacció dels susdits articles i disposició transitòria fins el termini establert, segons l'article tercer del Decret 145/1985, escau l'aprovació, pel Govern Valencià, amb caràcter provisional dels articles 13 i 25 i de la disposició transitòria divuitena.   
En atenció d'aquests motins, oïda la Junta de Govern de la Universitat Politècnica de València, a proposta del Conseller de Cultura, Educació i Ciència, i prèvia deliberació del Consell en la reunió del dia 23 de desembre de 1985,  
DECRETE:   
Article únic  
Són aprovats, amb caràcter provisional, els articles 13 i 25 i la disposició divuitena dels Estatuts de la Universitat Politècnica de València, el contingut dels quals figura a l'Annex d'aquest Decret.   
DISPOSICIO FINAL  
Aquest Decret entrarà en vigor el dia que es publica en el Diari Oficial de la Generalitat Valenciana   
València, a 23 de desembre de 1985.   
El President de la Generalitat,  
JOAN LERMA I BLASCO  
El Conseller de Cultura, Educació i ciència,  
CEBRIA CISCAR I CASABAN   
ANNEX  
Articles i Disposicions dels Estatuts de la Universitat Politècnica de València, que s?aproven amb caràcter provisional  
Article tretze  
Els Departaments on hi ha professors que imparteixen la docència en Centres dispersos geogràficament podran estructurar-se en seccions departamentals, que s?integraran i coordinaran entre sí a través del Departament del qual formen part. L?existència d'almenys un professor als susdits Centres és condició suficient per a l'establiment d'una secció departamental.   
Article vint-i-cinc  
Es considera personal científic dels Instituts Universitaris als professors universitaris i, si escau, als investigadors específics encara que no estiguen integrats en cap Departament de la Universitat. Aquests Investigadors es computaran juntament amb els Professors associats i els Professors visitants als efectes del percentatge límit establert a l'article 33, apartat 3, de la Llei de Reforma Universitària.   
Disposició transitòria divuitena  
U. Per a facilitar l?aplicació d'allò preceptuat al punt 2 de la transitòria desena de la Llei de Reforma Universitària, la Universitat Politècnica de València procedirà, seguint la tramitació prevista en aquest Estatuts, a l?adequació de les plantilles del professorat no numerari, de la manera que aquesta Disposició preveu.   
Dos. Els professors contractats de la Universitat Politècnica de València -Catedràtics, Agregats, Adjunts, Col·laboradors, Ajudants i Encarregants de Curs- que a l'entrada en vigor d'aquests Estatuts posseesquen el títol de Doctor, romandran integrats en la Universitat Politècnica de València que els contractarà com professors doctors, sense perjudici que obtinguen la condició de funcionari de l'Estat a través dels concursos que esmenten els articles 35 al 37 de la Llei de Reforma Universitària i els articles 115 fins al 120 d'aquests Estatuts; a aquests efectes, la Universitat Politècnica de València crearà les places dels cossos docents oportuns en les àrees corresponents.   
Tres. Els professors contractats no doctors -Agregats, Col·laboradors, Ajudants i Encarregats de Curs- que a l'entrada en vigor d'aquests Estatuts ho siguen de la Universitat Politècnica de València hi romandran integrats, contractats com professors no doctors, sense perjudici que obtinguem la condició de funcionari de l'Estat a través dels concursos que esmenten el article 35 de la Llei de Reforma Universitària i els articles 115 fins al 120 d'aquests Estatuts, a aquests efectes, la Universitat Politècnica de València crearà les places dels cossos docents oportuns en les àrees corresponents.   
Quatre. Els professors contractats a què fa referència el punt dos d'aquesta disposició transitòria fruiran, a l?àmbit d?aplicació d'aquests Estatuts, dels mateixos drets, fora d'aquells inherents a la condició de funcionari de l'Estat, que les professors Titulars d'Universitat amb dedicació a temps complot, i tindran les mateixes obligacions.   
Cinc. Els professors contractats a què fa referència el punt tres d'aquesta disposició transitòria fruiran, a l?àmbit d?aplicació d'aquests Estatuts, dels mateixos drets, fora d'aquells inherents a la condició de funcionari de l?Estat, que els Professors Titulars d'Escola Universitària, amb dedicació a temps complot, i tindran les mateixes obligacions.   
Sis. Els professors contractats a què fa referència el punt tres d'aquesta disposició transitòria seran contractats per la universitat politècnica de valència de la manera que preveu el punt dos, en obtenir el títol de doctor i previ informe favorable del director del departament, d'acord amb l'article 56.m) dels presents Estatuts.   
Set. Els contractes previstos als punts dos i tres són amb dedicació a temps complot.   
Vuit. Els professors contractats -Catedràtics, Agregats, Adjunts, Col·laboradors, Ajudants i Encarregats de Curs- que a l'entrada en vigor d'aquests Estatuts ho siguen de la Universitat Politècnica de València i no assumesquen la dedicació a temps complot, podran romandre hi contractats com Professors Encarregats de Curs, amb un únic règim de dedicació a temps parcial.   
Nou. Els professors interins de la Universitat Politècnica de València, en cessar com a tal s hi romandran integrats contractats en els termes previstos als punts dos i quatre o tres i cinc, d'acord amb la titulació que posseesquen a l'entrada en vigor d'aquests Estatuts, o de la manera que preveu el punt vuit si no assumiren la dedicació a temps complot.   
Deu. Els contractes previstos als punts dos, tres i vuit tindran vigència des de l'1 de gener de 1986 i durant els terminis d?aplicació del punt 2 de la disposició transitòria desena de la llei de reforma universitària.


Còpia Permalink ELI